Շիրակի մարզպետարանն առողջապահության վարչության պետի նոր ժամանակավոր պաշտոնակատար ունի՝ բժիշկ-վերականգնողաբան Հասմիկ Պետրոսյանը: Հիշեցնենք, որ նախկինում այս պաշտոնը զբաղեցրած Մեսրոպ Բզնունին ազատվել էր աշխատանքից՝ սեփական դիմումի համաձայն: Մարզպետարանը ժամանակավոր պաշտոնակատարի թափուր պաշտոնի համար հայտարարություն էր ներկայացրել, մի քանի թեկնածու է մասնակցության հայտ ներկայացրել: Ինչպես «Այսօր» լրատվականի հետ զրույցում նշել է Հասմիկ Պետրոսյանը, Շիրակի մարզպետը հավանություն տվել է հենց իր թեկնածությանը: